Rowers slaan toe op bekende Pta-winkelsentrum | Maroela Media
Kapt. Colette Weilbach, woordvoerder van die polisie, het gesê die winkelbestuurder en 'n vrouewerknemer was omstreeks 09:00 ten tyde van die rooftog in die winkel in die Menlyn-winkelsentrum. "Die verdagtes het hulle gedreig en hul selfone, sportklere- en skoene geroof voordat hulle op die vlug geslaan het," het Weilbach gesê.
Sy het gesê geen skote is tydens die rooftog afgevuur nie.
Nick Dollman, woordvoerder van Netcare 911, het gesê die winkel se werknemers is tydens die rooftog vasgebind en die vrou het geringe beserings opgedoen. Paramedici is na die toneel ontbied en sy is per ambulans na 'n hospitaal geneem vir behandeling.
Weilbach het gesê 'n saak van sakeroof word ondersoek. Niemand is nog in hegtenis geneem nie.
Sy het 'n beroep op die publiek gedoen om enige verdagte persone en voertuie, veral voertuie sonder nommerplate, by 08600 10111 aan te meld of 'n SMS te stuur na 32211.
So begin die diewe se kersfees inkopie seisoen. Dankie tog dat almal veilig is. Ons is almal so weerloos teen die tipe aanvalle.
Treurige verhaal van die weefsel van ons volkie. Daar waar die aas is, sal die aasvoëls bymekaarkom.
Ek dog dan MENLYN is die plek waar jy veilig is. Toe nou nie !!!!
Vra ook sommer dat die sentrumbestuur beter kyk dat diensgange se deure nie onbewaak oopgelaat word nie. Nou die dag naby Menlyn in 'n sentrum gesien hoe lekker loop die sekuriteitswag en klets by een winkel in en"n ander uit. Op vakansie in sy uniform?? wel, die deure was oop en enige mens kan die sentrum so betree sonder dat die geselsende, wag iets sal agterkom VOORDAT DIT TE LAAT IS! Skerp die sekuriteit op met mense wat regtig wil werk. Daar is niks so liederlik soos 'n sekuriteitsman wat lui-lekker rondhang of staan nie. Stel mense aan wat die… Lees meer »
Vreemd dat sekere mense altyd in 'n rooftog net vasgebind word en geringe beserings opdoen terwyl ander eenvouding vermoor word. Eienaardig.